Miurcušlagas
Miurcušlagas (vok. Mürzzuschlag) – miestelis šiaurės rytinėje Štirijos dalyje, Austrijoje. Nutolęs maždaug 85 km į pietvakarius nuo Vienos. Įsikūręs kalnuotoje vietovėje, netoli Zemeringo perėjos. Per miestelį teka Miurcas. Ribojasi su Žemutine Austrija. 8684 gyventojai (2016 m. duomenys). Veikia geležinkelio muziejus, kuriame eksponuojami garvežiai bei kiti įrenginiai. Veikia plieno gamykla. Miurcušlage gimė Elfriede Jelinek – austrų dramaturgė ir rašytoja.